OzLabs/hebrew-wiki-articles huggingface dataset:
ממרח שוקולד

ממרח שוקולד-אגוזים
ממרח בטעם שוקולד או שוקולד למריחה או ממרח קקאו הוא ממרח המשמש לרוב למריחה על לחם ומאפים דומים כגון לחמנייה ופיתה, וכן במגדנאות כמילוי למאפים מתוקים ולעוגות. המוצר אהוד בעיקר על ילדים.

לממרח השוקולד טעם, ריח וצבע כשל שוקולד. הוא אינו מתמצק אך באחסון בטמפרטורות גבוהות הוא מתפרק. הממרח כולל סוכר, שמן, שומן רווי, שומן מן הצומח וקקאו, ועשוי להכיל גם חלב ומרכיבי טעם וריח נוספים. לעיתים הוא כולל אגוזים או דבש. הממרח עובר במפעל תהליך של ערבוב החומרים, טחינה ולבסוף ערבוב סופי של 10–12 שעות עד שמתקבל מרקם סמיך המתאים למריחה.

שוקולד למריחה נמכר לרוב בצנצנות זכוכית או מכלי פלסטיק.

==ראו גם==
* נוטלה
* ממרח שוקולד השחר העולה
==קישורים חיצוניים==

* 

קטגוריה:שוקולד
שוקולד
שוקולטייר

שוקולטייר מכין ביצי שוקולד ב[[ברוז' שבבלגיה.]]
שׁוֹקוֹלַטְיֵיר או שוקולטייה (בצרפתית: Chocolatier; תחדיש האקדמיה ללשון העברית: שׁוֹקוֹלָדַאי) הוא אדם שמקצועו אומנות עיבוד והכנת ממתקים ומוצרים שונים משוקולד. השוקולטייה מתמחה בהכנת פרלינים בטכניקות שונות, ביניהן טכניקה בלגית של יצירת פרלינים בתבניות וטכניקה צרפתית של פרלינים בחיתוך וטבילה. מעבר למיומנות טכנית והבנה של השוקולד, נדרש השוקולטייה ליצירתיות וכישרון בפיתוח מתכונים שונים למילוי הפרלינים על מנת להגיע להרמוניה של טעמים ומרקמים.
שוקולטיירים מתמחים בין השאר בשיטות מודרניות ומסורתיות לעיבוד, הכימיה של השוקולד, טעמים ומרקמים, טימפרור, עיטור, שימוש בתבניות, נוסחאות ומתכונים ליצירת מסות שונות כמו גנאש, סירופ סוכר וקרמל.
שוקולטיירים אינם מייצרים שוקולד גולמי והם נבדלים מיצרני שוקולד, שמייצרים את השוקולד מקקאו וממרכיבים נוספים.

עיקר אומנות השוקולד מתמקדת הן בטכניקת הכנת התערובת (בלגית או צרפתית כאמור) והן בחומרי הגלם המוספים לתערובת בשלבי יצירת המוצרים הסופיים. 

בין שלל המוצרים הנפוצים המיוצרים בידי שוקולטירים ניתן למצוא מוצרים כגון: ביצי שוקולד ממולאים בממתקים, פרלינים, טבליות שוקולד, דפי שוקולד ועוד.

== קישורים חיצוניים ==

* 
* אסתי ידידיה, [http://atmag.co.il/בישול-וקולינריה/מדריך-להכנת-פינוקי-שוקולד מדריך להכנת פינוקי שוקולד], מגזין את
* מוקאיה [https://mokaya.co.il/ שוקולד בוטיק] עשוי בטכניקה צרפתית

==הערות שוליים==

קטגוריה:שוקולד
קטגוריה:מקצועות הקולינריה
טיבריוס קלאודיוס נירון

טיבריוס קלאודיוס נירון
טיבריוס קלאודיוס נירון (85 לפנה"ס – 33 לפנה"ס) היה פוליטיקאי רומאי שפעל בשלהי הרפובליקה הרומית.

== תולדות חייו ==
נירון נולד סביבות שנת 85 לפנה"ס והיה בן לאחד המשפחות הבולטות ביותר ברומא העתיקה, משפחת הקלאודיים. נירון נשא לאישה את קרובת משפחתו ליוויה.

נירון שירת בצבאו של יוליוס קיסר כקוואיסטור בשנת 48 לפנה"ס במהלך מלחמתו של קיסר במצרים כנגד המלך תלמי השלושה עשר, הוא פיקד על הצי הרומאי בקרב שהתרחש ליד העיירה קנופוס ששכנה על גדות הנילוס והצליח להביס את הצי המצרי שעמד מולו. לאחר הניצחון קיסר מינה את נירון לפונטיפקס ושלח אותו לגאליה שם הוא ייסד מספר קולוניות.

למרות שהיה חלק מפמלייתו של קיסר, לאחר רציחתו של הדיקטטור באידו של מרס 44 לפנה"ס הוא החליף צדדים והצטרף לסיעה הרפובליקנית ונלחם לצדם בקרב פיליפי. לאחר התבוסה בקרב הוא נכנע ועבר לסיעתו של מרקוס אנטוניוס, עם חזרתו לרומא הוא שירת כפראיטור וכשלוקיוס אנטוניוס ופולביה אנטוניה, אחיו ואשתו של אנטוניוס הניפו את נס המרד הוא הצטרף אליהם ונלחם יחד עם לוקיוס בפרוסיה (כיום פרוג'ה שבאיטליה).

לאחר תבוסתם על ידי כוחותיו של אוקטביוס נירון נמלט יחד עם אשתו ובנו הבכור טיבריוס לסיקיליה שהייתה בסיסו של סקסטוס פומפיוס, אולם הוא הצליח להסתכסך עם פומפיוס ועזב להצטרף לכוחותיו של מרקוס אנטוניוס במזרח, כשבשנת 40 לפנה"ס אנטוניוס ואוקטביוס התפייסו הוא ומשפחתו חזרו לרומא כתוצאה מחנינה כללית שהוכרזה.

לאחר שהמשפחה חזרה לרומא ליוויה הצליחה לתפוס את עינו של אוקטביוס ולנירון לא נותרה ברירה אלא "לגלות הבנה" לרגשותיו של אוקטביוס ולמרות שליוויה הייתה הרה עם בנו השני דרוסוס הוא התגרש ממנה כדי שתוכל להינשא לאוקטביוס. נירון היה נוכח בטקס הנישואים ואף שימש כאבי הכלה ומסר את ליוויה לאוקטביוס.

שנותיו האחרונות של נירון עברו עליו בשלווה והוא מת בשנת 33 לפנה"ס, בגיל 52.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:רומאים בתקופת הרפובליקה
קטגוריה:קלאודיים
קטגוריה:אישים שחיו במאה ה-1 לפנה"ס
בית הכנסת הכוראלי הגדול (סנקט פטרבורג)

בית הכנסת הכוראלי הגדול (ברוסית: Санкт-Петербургская Большая Хоральная Синагога) הוא בית כנסת הממוקם בסנקט פטרבורג שברוסיה. בית הכנסת נחשב לאחד מבתי הכנסת היפים באירופה, והשני בגודלו באירופה, לאחר בית הכנסת הגדול של בודפשט.

== היסטוריה ==
בית הכנסת נבנה מיוזמתם ותרומתם של הנדבנים שמואל פוליאקוב והוראצי גינצבורג, ובשנת 1893 התקיימה חנוכת הבית. לפי תכנונם של שלושה אדריכלים - שבושניקוב (I. I. Shaposhnikov), באקמן (L. Bakhman) ושרטר (V. A. Shreter). אישור הבנייה הראשון ניתן ב-1869 מאת הצאר אלכסנדר השני, אך הלה אישר בית כנסת בקנה מידה צנוע יותר, לאחר עזיבתו ב-1883 אישר מחליפו אלכסנדר השלישי את התוכנית המקורית המפוארת, והבנייה החלה. בנייתו החיצונית נמשכה עד 1888.

במידתו הראשונה הכיל בית הכנסת 1,200 מושבים, אך עם הזמן התרחב בשל הצפיפות.

בראשיתו, נבנה בית הכנסת כך, שבימת הקריאה, עמוד החזן וארון הקודש צמודים זה לזה, שלא כנהוג במסורת האשכנזית, לפיה הבימה שוכנת במרכז בית הכנסת. הרש"ב מלובביץ' פעל לשינוי הדבר, וגינצבורג נענה לבקשתו ושינה את עיצוב הפנים.

ב-1930 נסגר בית הכנסת על ידי השלטון הבולשביקי, אך לאחר חדשים נפתח שוב והיה פעיל בכל התקופה הסובייטית. ב-1998 עם מינויו של הרב מנחם מנדל פבזנר לרב העיר, עבר בית הכנסת שיפוץ מקיף, בתרומתו של אדמונד ספרא. מאז רובו נקרא על שם ספרא. הבית הכנסת מנוהל בידי קהילת חב"ד המקומית.

בשנת 2001 ביוזמת לאוניד וייסברג נערכה הופעה חגיגית לכבוד חנוכה. מאז היא הפכה למסורת.

== גלריה ==
<gallery>
קובץ:BHS_SPb_2.jpg
קובץ:BHS_SPb_3.jpg
קובץ:BHS_SPb_4.jpg
קובץ:BHS_SPb_5.jpg
קובץ:SynaStPersburgInt.JPG
</gallery>

== קישורים חיצוניים ==

* 
* 

כורל הגדול (סנקט פטרבורג)
סנקט פטרבורג
קטגוריה:בתי כנסת חב"דיים
סנקט פטרבורג
יוסוף ח'מיס

יוסוף ח'מיס (בערבית: يوسف خميس; 10 במאי 1921 – 22 בספטמבר 1986) היה איש ציבור ערבי-ישראלי שכיהן כחבר הכנסת מטעם מפ"ם.

== ביוגרפיה ==
ח'מיס נולד בכפר ריינה שליד נצרת. בסיום לימודיו התיכוניים למד באוניברסיטה האמריקנית בביירות.

בעקבות פטירתו של יצחק יצחקי הושבע ח'מיס כחבר הכנסת השלישית. כהונתו בכנסת נמשכה עשר שנים, עם בחירתו מחדש לכנסת הרביעית והחמישית, הוא כיהן בכנסת עד 1965.

ח'מיס הצטרף למפ"ם ב-1949, ושימש חבר מרכז המפלגה וחבר מזכירות סניף חיפה. בשנת 1966 החל לעבוד בוועד הפועל של הסתדרות העובדים הכללית ובשנת 1977 נבחר לוועדה המרכזת של ההסתדרות. הוא כיהן כסגן יו"ר המחלקה הערבית בהסתדרות והחזיק בתפקידיו אלו עד לפטירתו. בנוסף היה חבר הנהלת המכללה האקדמית בית ברל וחבר מרכז הפועל.

== קישורים חיצוניים ==
* 

קטגוריה:חברי הכנסת מטעם מפ"ם
קטגוריה:פעילי ההסתדרות הכללית
קטגוריה:חברי כנסת ערבים
קטגוריה:חברי הכנסת השלישית
קטגוריה:חברי הכנסת הרביעית
קטגוריה:חברי הכנסת החמישית
קטגוריה:בוגרי האוניברסיטה האמריקנית בביירות
קטגוריה:ישראלים שנולדו ב-1921
קטגוריה:ישראלים שנפטרו ב-1986
חיים יהודה

חיים יהודה (9 בנובמבר 1917–1985) היה איש ציבור ישראלי שכיהן כראש מועצת בית דגן וחבר הכנסת מטעם מפ"ם.

== ביוגרפיה ==
יהודה נולד בשנת 1917 בקהיר שבמצרים. טרם עלייתו לישראל היה פעיל המפלגה הקומוניסטית המצרית ובמלחמת העולם השנייה שירת בצבא הבריטי.

לישראל עלה יהודה בשנת 1948 וכעבור תקופה הצטרף לשורות מפ"ם. מטעם המפלגה כיהן כראש מועצת בית דגן ונבחר לכהן בכנסת השלישית ובכנסת הרביעית, ממנה פרש כעבור שנה. במהלך תקופת כהונתו היה חבר ועדת הכלכלה, ועדת השירותים הציבוריים, ועדת חוקה, חוק ומשפט, ועדת החינוך והתרבות וועדת הפנים.

פרישתו מן הכנסת, בחודש יולי 1960, באה על רקע סכסוך עם אשתו אשר תבעה אותו בבית המשפט המחוזי בתל אביב בטענה שנטש אותה בעת שהייתה חולה. בהודעה שפרסם לעיתונות אמר: 

==קישורים חיצוניים==
* 
* 
* אלי אלון, [http://www.news1.co.il/Archive/0024-D-105678-00.html חבר הכנסת שהתפטר "בגלל סכסוך עם אשתו"], חדשות מחלקה ראשונה, 3 בספטמבר 2015.

קטגוריה:חברי הכנסת מטעם מפ"ם
קטגוריה:ראשי מועצות מקומיות בישראל
קטגוריה:ראשי רשויות מקומיות מטעם מפ"ם
קטגוריה:ישראלים ילידי מצרים
קטגוריה:פוליטיקאים יהודים מצרים
קטגוריה:חברי הכנסת השלישית
קטגוריה:חברי הכנסת הרביעית
קטגוריה:בית דגן: חברי הכנסת
קטגוריה:ישראלים שנולדו ב-1917
קטגוריה:ישראלים שנפטרו ב-1985
יוסף קושניר

יוסף קושניר (15 בנובמבר 1900 – 6 בינואר 1983), היה עורך דין ישראלי וחבר הכנסת מטעם מפ"ם.

==ביוגרפיה==
קושניר נולד בבנדרי שבבסרביה, היה פעיל בארגון צעירי ציון. עלה לארץ ישראל ב-1922. הוא למד בית הספר המנדטורי למשפטים בירושלים והוסמך כעורך דין. הוא נמנה עם מנהיגי החוגים המרקסיסטיים ופועלי ציון שמאל שפעלו בישראל. בשנת 1945 הוא הצטרף למפלגת השומר הצעיר, שהצטרפה מאוחר יותר לשורות מפ"ם.

במסגרת פעילותו במפ"ם היה קושניר חבר מרכז המפלגה וחבר מזכירות סניף חיפה. בשנים 1950–1955 הוא כיהן כחבר מועצת העיר חיפה ובשנים 1960–1965 כיהן כחבר הכנסת. אל הכנסת הרביעית הוא נכנס כמחליפו של חיים יהודה (1960–1961) ואל הכנסת החמישית במקומו של חנן רובין (1962–1965). בשתי כהונותיו היה קושניר חבר ועדת חוקה, חוק ומשפט ובכהונתו הראשונה הוא כיהן גם בוועדת הכנסת וועדת החינוך והתרבות.

כעורך דין נבחר קושניר ליו"ר הסתדרות עורכי הדין במחוז חיפה. על שמו רחוב בחיפה.

==קישורים חיצוניים==
* 

==הערות שוליים==

קטגוריה:חברי צעירי ציון
קטגוריה:אנשי העלייה השלישית
קטגוריה:חברי הכנסת מטעם מפ"ם
קטגוריה:חברי מועצת העיר חיפה
קטגוריה:עורכי דין ישראלים במאה ה-20
קטגוריה:חברי הכנסת הרביעית
קטגוריה:חברי הכנסת החמישית
קטגוריה:בוגרי בית הספר המנדטורי למשפטים
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1900
קטגוריה:ישראלים שנפטרו ב-1983
ראובן ארזי

ראובן ארזי (11 במאי 1907 - 19 במאי 1983) היה איש ציבור ישראלי שכיהן כחבר הכנסת מטעם מפ"ם והמערך (1965–1973).

ארזי נולד במזריץ' שבפולין בשם ראובן צדרבוים. למד בגימנסיה במזריץ' ובפקולטה למשפטים והמכון למדעי היהדות בוורשה. כחבר תנועת השומר הצעיר היה ארזי בין ראשי תנועת הסטודנטים הציונים-סוציאליסטים. בשנים 1933–1939 היה חבר מרכז בתי ספר "תרבות". לאחר מכן הוגלה לאורל בברית המועצות ונותר בגלות עד 1946.

לאחר שובו לפולין נמנה בין מייסדי מפלגת "השומר הצעיר" ומונה למזכ"ל המפלגה. כמו כן מילא תפקיד מרכזי בתחיית התנועה הציונית בקרב ניצולי השואה בפולין והיה מנהל הלשכה הארצית של קרן קיימת לישראל בפולין.

בשנת 1949 עלה ארזי לישראל ונתמנה למנהל מחלקת הנוער של הקק"ל וחבר הנהלת הלשכה הראשית שלה. בשנת 1959 נתמנה לחבר הדירקטוריון של הקרן.

בשנות ה-50 היה חבר מזכירות מפ"ם ומאוקטובר 1958 כיהן כמזכיר המדיני של מפ"ם, תפקיד בו כיהן עד היבחרו לכנסת בשנת 1965. כהונתו נמשכה לאורך הכנסת השישית והכנסת השביעית, במהלכן היה חבר ועדת חוקה, חוק ומשפט וסגן יושב ראש הכנסת. לאחר תום כהונתו בכנסת המשיך לכהן בהנהגת מפ"ם והמערך והיה מתומכי המשך המערך של מפלגת העבודה ומפ"ם.

בשנותיו האחרונות כיהן כבורר במוסד לבוררות מוסכמת בשירות הציבורי לצד השופט צבי ברנזון.

ארזי נפטר במאי 1983 במהלך שביתת רופאים, מספר ימים לאחר שהרופאים סירבו לנתחו בגלל השביתה.

==קישורים חיצוניים==
* 
* 

==הערות שוליים==

קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם מפ"ם
קטגוריה:בוגרי השומר הצעיר
קטגוריה:עולים לאחר קום המדינה: 1948–1950
קטגוריה:חברי הכנסת השישית
קטגוריה:חברי הכנסת השביעית
קטגוריה:יהודים הקבורים בהר המנוחות
קטגוריה:סגני יושב ראש הכנסת בכנסת השביעית
קטגוריה:ישראלים שנולדו ב-1907
קטגוריה:ישראלים שנפטרו ב-1983
קטגוריה:חברי הכנסת: פקידים
הר אודם

הר אודם הוא הר געש רדום ברמת הגולן. ההר מצוי בתחום שמורת יער אודם, הממוקמת בין היישוב מסעדה בצפונה לבין קיבוץ אל-רום בדרומה. ההר נקרא על שם צבע האדמה המבוטא בשם הערבי של ההר: "רס אל אחמר".

הר אודם הוא חלק מקו התלים הישראלי. ההר מורכב מסקוריה בגוונים אדום-סגול. להר שני לועות: האחד - לצד מערב והשני - לצד צפון.

בפסגת ההר קיים מוצב לא מאויש של צה"ל לשעת חירום. במפנה המזרחי מדרגות חקלאיות, הכוללים כרמי גפן. על המפנה המערבי שוכן היישוב אודם.

{| align=center
|<gallery widths="230" heights="180" perrow="4">
קובץ:Mount Odem from the west.jpg|צדו המזרחי של הר אודם, בצילום מהר חרמונית. מימין בתי בוקעתא ומשמאל קיבוץ אל-רום.
קובץ:Har Oder from the south.jpg|הר אודם משביל הגולן
קובץ:הר אודם מכיוון דרום.jpg|הר אודם מדרום
קובץ:Wild Boars at Odem Forest Reserve DSC00733.JPG|יער אודם
קובץ:Har Odem Quarry.jpg|מחצבה לא פעילה בחלק הדרומי של ההר
קובץ:Har Odem Quarry 2.jpg
</gallery>
|}

==קישורים חיצוניים==

אודם
אודם
קטגוריה:שביל הגולן
קטגוריה:קו התלים הישראלי
קטגוריה:אודם
סבכון זהוב-כנף

הסבכון זהוב-הכנף (שם מדעי: Vermivora chrysoptera) הוא ציפור קטנה בת למשפחת סבכי העולם החדש. הסבכון זהוב-הכנף ניזון בעיקר מחרקים ומזרעים. כשמפריעים את מנוחתו הוא נעלם בסבך.

==מאפיינים==
לסבכון זהוב-כנף, מסכה וגרון שחורים ופס זהוב בולט על הכנף. בנוסף יש לו גב אפור, בטן לבנה ומצח צהוב. הנקבה גדולה יותר מהזכר.
גודלו של הסבכון הוא בין 12.4-13.5 ס"מ ומשקלו 9 גרם.

== תפוצה ונדידה ==
הסבכון זהוב-הכנף חי באמריקה הצפונית, בעיקר בקנדה. הוא מקנן בין הימות הגדולות לבין האפלאצ'ים. הוא חורף מאמריקה התיכונה עד צפון אמריקה הדרומית.

== מאפיינים פיזיים ==
אורך גופו של הסבכון זהוב-הכנף הוא 12 ס"מ. הסבכון זהוב-הכנף, כשמו כן הוא, חלק בכנפו צבוע בצהוב זוהר, קודקודו וכיפתו צהובים גם הם, גבותיו לבנות, החלק התחתון בלחייו לבן, והחלק העליון בלחייו - שחור, כמו כן גם סנטרו שחור. גבו וזנבו אפורים ובטנו לבנה.
הסבכון זהוב-הכנף הוא מין נודד, ולכן כנפיו ארוכות ומחודדות. מקורו של הסבכון זהוב-הכנף מחודד כדי לתקוע את מקורו בקלות בחרקים מהם הוא ניזון.

==קישורים חיצוניים==

* [http://www.iucnredlist.org/search/details.php/149783/summ סבכון זהוב-כנף] באתר [http://www.iucnredlist.org/ הרשימה האדומה של IUCN]

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:סבכי העולם החדש
קטגוריה:ארצות הברית: עופות
קטגוריה:קולומביה: עופות
קטגוריה:בעלי חיים שתוארו ב-1766
הר כחל

הר כחל נמצא בשלוחה התיכונית של הר החרמון הדרומי המכונה "שלוחת השׂריון". לשלוחת השׂריון יש גוש עליון - "הר ערער" (גובה: 1,730 מ') ו"הר נמנמן" (1,640 מ'), גוש תיכון - "הר שזיף" (1,541 מ') ו"הר כחל" (1,402 מ') וגוש תחתון מצפור גובתה – הר אלון (1,381 מ') והר סנאים (1,146 מ')

הר כחל נמצא בין ארבעה נחלים: במערב – נחל שיאון, במזרח – נחל גובתה, בצפון נחל ערער ובדרום – נחל סנאים. הוא מצוי במרחק שני ק"מ מהמושב נווה אטי"ב.

בפסגת ההר שלושה לועות של מכרות. במקום נחצב מינרל כחול הנקרא "כחל" (או גַלֶנָה) ועל שמו נקרא ההר. זהו מינרל המורכב בעיקר מעופרת (עד 86%) ונוסחתו הכימית PbS. הגלנה הוא אחד מהמינרלים הגופרתיים המצויים בשפע והוא גם הבצר השכיח ביותר של העופרת. בעולם העתיק ה"כחל" שימש לאיפור ולצביעה, ייתכן והמכרות נחפרו על יד היטורים תושביו הקדומים של האזור.

ברגלי ההר נמצא מעיין עין כחל.
==לקריאה נוספת==
מ' ליבנה, סיור בחרמון הר כחל, מ' ענבר א' שילר (עורכים), רמת הגולן, אריאל, 50 – 51, תשמ"ז, עמ' 181 – 183.

כחל
כחל
אהרן אפרת

אהרן אפרת (20 במרץ 1911 - 16 במאי 1989) היה איש ציבור ישראלי שכיהן כמזכיר מפלגות השומר הצעיר ומפ"ם, ראש אגף בהסתדרות העובדים הכללית וחבר הכנסת.

== חייו ==
אפרת נולד בלוצק שבאוקראינה בשם אהרן פיקס. בילדותו למד בחדר ובנעוריו בתיכון המקומי. בגיל 16 הצטרף לתנועת השומר הצעיר, מטעמה יצא בשנת 1931 להכשרה. בשנים 1933–1936 היה חבר ההנהגה הראשית של התנועה בפולין ורכז מחלקת העלייה. באותן שנים החל לפעול גם בתנועת "החלוץ" הבלתי לגלית ונבחר להנהגה העליונה העולמית של השומר הצעיר.

בשנת 1936 עלה אפרת ארצה. תקופה קצרה עבד בעבודה חקלאית בחדרה ובשנת 1937 נמנה בין מייסדי קיבוץ עין השופט. פעילותו בתנועה נמשכה ובשנת 1944 נבחר למזכיר מפלגת השומר הצעיר והליגה הסוציאליסטית בחיפה.

עם הקמת מפ"ם התגברה פעילותו המפלגתית. בשנים 1954–1957 שימש אפרת מזכיר המפלגה, ובשנת 1960 נבחר למזכיר מרכז המפלגה. אפרת שימש גם כנציג התנועה בוועדה המרכזת של ההסתדרות (1964–1974) ושימש בה כראש האגף לביטחון סוציאלי (1964 - 1973). בשנים 1972–1980 כיהן גם כחבר המועצה המייעצת של בנק ישראל.

בשנים 1974–1977 היה אפרת חבר הכנסת השמינית מטעם מפ"ם והמערך. במהלך תקופת כהונתו היה חבר ועדת הכספים והוועדה לענייני ביקורת המדינה. לאחר כהונתו בכנסת היה חבר מועצת המנהלים של חברת "כימיקלים לישראל" (1977 - 1983).

היה נשוי לציפקה אפרת.

==קישורים חיצוניים==
* 

קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם מפ"ם
קטגוריה:אנשי העלייה החמישית
קטגוריה:יהודים מווהלין
קטגוריה:בוגרי השומר הצעיר
קטגוריה:דירקטורים ישראלים
קטגוריה:פעילי ההסתדרות הכללית
קטגוריה:חברי המועצה המייעצת של בנק ישראל
קטגוריה:חברי הכנסת השמינית
קטגוריה:עין השופט: אישים
קטגוריה:אישים הקבורים בעין השופט
קטגוריה:ישראלים שנולדו ב-1911
קטגוריה:ישראלים שנפטרו ב-1989
קטגוריה:חברי הכנסת: חקלאים
נורמן טרייגל

נורמן טרייגל (באנגלית: Norman Treigle, נולד בשם אדאנל וילפרד טרייגל; 6 במרץ 1927 - 16 בפברואר 1975) היה זמר בס-בריטון אמריקאי.

==ביוגרפיה==
נורמן טרייגל היה הילד החמישי והאחרון במשפחה דלת-אמצעים. בשנת 1946, לאחר נישואיו, החל ללמוד פיתוח קול אצל זמרת הקונטראלט אליזבת ווד. ב-1947 הופיע לראשונה על הבימה באופרה של ניו אורלינס, בתפקיד הדוכס מוורונה ב"רומיאו ויוליה" של גונו. בין השנים 1949 ל-1951 למד בקולג' למוזיקה של אוניברסיטת לויולה הדרומית ובמקביל הופיע בתפקידים שונים עם הלהקה המקומית.

ב-1953 הופיע טרייגל לראשונה באופרה של ניו יורק, בתפקיד קולין ב"לה בוהם" של פוצ'יני. כעבור שלוש שנים נחל הבס-בריטון טרייגל את הצלחתו הראשונה הגדולה בתפקיד הכומר המיוסר אולין בליץ בהצגת הבכורה הניו יורקית של "סוזאנה" מאת קרלייל פלויד. ב-1958 הופיע לראשונה באירופה באופרה זו, במסגרת התערוכה העולמית של בריסל (1958).

בעונות הבאות היה טרייגל לבס-בריטון המוביל באמריקה ונחשב גם לאחד מגדולי השחקנים-זמרים, שהתמחה בתפקידי נבלים וטיפוסים מפילי אימה. הוא שר במספר רב של הפקות נסיוניות והשתתף בכמה הצגות בכורה חשובות, באופרות של פון איינם, קופלנד, מור, פלויד, אורף, דאלאפיקולה ווורד ("כור המצרף"). תפקידיו הגדולים ביותר היו אולי ב"פאוסט" של גונו (כמפיסטופלס), "כרמן" של ביזה (כאסקמיו), "סוזאנה" של פלויד, "איל פריג'וניירו" של דאלאפיקולה, "סיפורי הופמן" של אופנבך (ארבעת הנבלים), "בוריס גודונוב של מוסורגסקי, וכן, במיוחד, "מפיסטופלה" של אריגו בויטו.

בסתיו 1974 הופיע טרייגל לראשונה בבית האופרה המלכותית, קובנט גארדן בלונדון בהפקה חדשה של "פאוסט". חודשים אחדים לאחר זאת, ב-16 בפברואר 1975, נפטר טרייגל באופן פתאומי בדירתו שבניו אורלינס, בגיל ארבעים ושבע. כמי שסבל מנדודי שינה כרוניים ונהג לקחת גלולות שינה, נקבע שטעות במינון הביאה למותו. מאשתו הראשונה היו לטרייגל בן (שנפטר בשנת 1993) ובת, פיליס. הוא נישא שוב ואימץ את בתה של אשתו השנייה, אך השניים חיו בפירוד בעת מותו.

פיליס טרייגל היא זמרת סופרן, שהופיעה עם האופרה של ניו אורלינס ועם האופרה של ניו יורק.

==רשימת הקלטות אולפן נבחרות==
* קופלנד: "ארץ עדנה": מקוצר (קלמנטס, קאסילי; קופלנד, 1965) תקליטי קולומביה
* הנדל: "יוליוס קיסר" (סילס, פורסטר; רודל, 1967) RCA
* פלויד: "צליינות": קטעים (טורקנובסקי, 1971) אוריון
* אופנבך: "סיפורי הופמן" (סילס, מארסי, ברואוס; רודל, 1972) ווסטמינסטר
* בויטו: "מפיסטופלה" (קאבאייה, דומינגו; רודל, 1973) EMI

==מבחר הקלטות "חיות"==
* פוצ'יני: לה בוהם (אלבנזה, שו, ג'וזפה די סטפנו, ולדנגו; צ'ליני, 1959) VAI 
* פלויד: "סוזאנה" (קרטין, קאסילי; אנדרסון, 1962) VAI
* פלויד: "עובר האורח" ו"מולי סינקלר" (ניוויי; רודל, 1963) VAI
* פלויד: "מרקהיים" (שו; אנדרסון, 1966) VAI
* הנדל: "יוליוס קיסר": קטעים (סילס, ריכטר, 1968) VAI

==קלטות וידאו מסחריות==
* פלויד: "סוזאנה": תמונת התחייה (יסטאדט, טרייגל, 1958) (חי) אגודת בל-קאנטו

==ביבליוגרפיה==
<div style="direction: ltr;">
* Strange Child of Chaos: Norman Treigle, by Brian Morgan, iUniverse, 2006. 
</div>
* "בן התוהו המוזר:נורמן טרייגל", מאת בריאן מורגן, יוניברס, 2006.

==קישורים חיצוניים==

* 

קטגוריה:זמרי בס
קטגוריה:זמרים במוזיקה הקלאסית
קטגוריה:זמרים אמריקאים
קטגוריה:זמרי אופרה
קטגוריה:זמרי אופרה אמריקאים
קטגוריה:אמריקאים שנולדו ב-1927
קטגוריה:אמריקאים שנפטרו ב-1975
סרזנה

סרזנה (Sarzana) היא עיר במחוז ליגוריה שבדרום מזרח נפת לה ספציה. העיר שוכנת לחוף הים הליגורי. ממזרח לעיר שוכנת העיר קרארה (Carrara), המפורסמת במחצבי השיש שלה. בסוף שנת 2005 נמנו בעיר 20,405 תושבים והיא העיר המאוכלסת ביותר בפרובינציה אחרי בירתה לה ספציה.

מיקומה הוא בצמתי הדרכים בין המחוזות ליגוריה, טוסקנה ואמיליה-רומאניה. מהזמן הקדום העיר היא מרכז חקלאי, מסחרי ואסטרטגי. בימי הביניים עלתה חשיבותה של העיר בתור מרכז דתי ושיפוטי.

==קישורים חיצוניים==

* 
* 

קטגוריה:ליגוריה: ערים
קטגוריה:איטליה: ערי חוף
מגדל אזאדי

צילום הכיכר המקיפה את המגדל משנת [[1971]]
מגדל אזאדי (בפרסית: برج آزادی, "בורג'-י אזאדי", מילולית: "מגדל החירות") הוא מונומנט בכיכר אזאדי שבטהראן, המסמל את שער הכניסה אל העיר.

== היסטוריה ==
המבנה הוקם ב-1971 לכבוד חגיגות 2500 שנים לאימפריה הפרסית על ידי מוחמד רזא שאה פהלווי. הוא נקרא תחילה "מגדל שַהְיַאד" (برج شهیاد) לכבוד מלכי פרס ונועד לפאר את הישגיה של שושלת פהלווי, אך שמו שונה ל"מגדל החירות" (אזאדי) בשנת 1979, לאחר המהפכה האיראנית.

האדריכל, חוסיין אמאנאת, שתכנן את המבנה לאחר שזכה בתחרות, הוא בן הדת הבהאית אשר אחראי גם לתכנון של שלושה מבנים במרכז הבהאי העולמי בחיפה. בשל דתו, הנרדפת כיום על ידי ממשל האייתולות, הוא מתגורר בקנדה.

תכנונו האדריכלי של המגדל משלב אלמנטים של הבנייה הסאסאנית ואדריכלות אסלאמית ומדמה מוטיבים של מזבח זורטואסטרי, דתה של האימפריה הפרסית הקדומה. גובהו 50 מ' והוא מחופה כולו בשיש.

תרשים המגדל הופיע בגב שטר של 200 ריאל בשנת 1974. מספר אנשי דת טענו כי הכוכבים המשושים ברקע דומים מדי למגן דוד, והשטרות הוחלפו ברקע של כוכבים בעלי 12 קודקודים.
<gallery>
קובץ:عکس تظاهرات روز دوشنبه تهران - 25 خرداد 1388.jpg|עצרת בחירות ליד בורג'-י אזאדי, יוני 2009
קובץ:Banknote of second Pahlavi - 200 rials (rear).jpg|גב השטר של 200 ריאל (1974)
קובץ:Funeral of Qasem Soleimani, Tehran, Mehr 08.jpg|המונים בהלווייתו של קאסם סולימאני ליד בורג'-יאזאדי, ינואר 2020
</gallery>

==קישורים חיצוניים==

* 

==הערות שוליים==

קטגוריה:טהראן: מבנים
דיה (עיר)

250px
250px
דֵּיָה (קטלאנית: Deià, ספרדית: Deyá) היא עיירה באי מיורקה, בחבל סרה דה טרמונטנה (Serra de Tramuntana). בעיירה ובכפרים הסמוכים אליה מתגוררים נכון לשנת 2006 מעל 700 תושבים.

==היסטוריה==
מקור שם העיר כנראה במילה הערבית צַ'יְעַה (ضَيْعَة) - יישוב קטן. אפשרות אחרת היא השם הרומי דידיוס (Didius) או דידיאנוס (Didiānus).

במערות ליד העיר נמצאו עדויות לחיים פרה-היסטוריים. המתיישבים הרומאים הקימו במקום מטעי זיתים. בשנת 903 כל מיורקה נכבשה על ידי המוסלמים, אשר הקימו באזור מערכת של טרסות כדי לחזק את הגבעות הלא-יציבות ורשתות של הובלת מים והשקיה שנמצאות בשימוש עד היום.

בשנת 1229 ממלכת אראגון כבשה את מיורקה ולאחר מכן הוקם בקרבת מקום מנזר. בעזרת הנזירים מהמנזר הזה איש הרוח הבלארי רמון ליול הקים באזור גם בית ספר לערבית ושפות מזרחיות אחרות, אך מיזם זה לא האריך ימים.

במשך מאות השנים שלאחר מכן ענף הזית היה הענף הכלכלי של העיר. בסוף המאה ה-19 החקלאות סבלה ממשבר, ורבים מהתושבים עזבו לצרפת. העיר נפגעה גם מפרשת סטרפרלו.

עם זאת באותה העת התרחשה התחייה התרבותית והכלכלית של העיר - בזכות נופיה הפסטורליים היא משכה אליה תיירים מחו"ל ובפרט אמנים ואנשי רוח רבים. במאה ה-19 התגורר בה ז'ואן אלקובר, משורר ידוע שכתב בקטלאנית ובספרדית וחיבר את ההמנון של מיורקה. לאחר מלחמת העולם הראשונה דיה שימשה מקום מפלט לאנגלים וצרפתים רבים. אחד הפליטים הבולטים היה רוברט גרייבס, אשר התגורר בדיה עם אשתו, המשוררת לאורה רידינג.

משנות ה-60 של המאה העשרים התגוררו בעיירה לתקופות קצובות מוזיקאים ושחקנים מערביים רבים, ביניהם דייוויד אלן מלהקת גונג, רוברט וייאט, מייק אולדפילד, מיק ג'אגר ואיש העסקים הבריטי ריצ'רד ברנסון.

תושבי העיר מתפרנסים בעיקר מתיירות.

במקום נמצא מוזיאון ארכאולוגי ומוזיאון בבית רוברט גרייבס, "קא נ'אליוני".

==קישורים חיצוניים==

* 
* [http://www.mallorcaweb.com/reports/villages/deia/ על אודות דיה באתר MallorcaWeb] (אנגלית, קטלאנית, ספרדית, גרמנית)
* 

==הערות שוליים==

קטגוריה:ספרד: ערי חוף
קטגוריה:האיים הבלאריים: ערים
קטגוריה:מיורקה: יישובים
זמן עצמי

בתורת היחסות, זמן עצמי של עצם כלשהו הוא הזמן כפי שהוא נמדד על ידי שעון דמיוני הצמוד לאותו העצם ונע עמו.

== הגדרה מתמטית ==
איור הממחיש את התארכות הזמן. המערכת באיור הימני נקראת "המערכת הנייחת" ולזמן הנמדד בה קוראים "הזמן העצמי". המערכת באיור השמאלי נעה במהירות קבועה <math>v</math> בניצב לכיוון התקדמות קרן האור.
בתורת היחסות מתארים את מסלולו של חלקיק על ידי משוואה פרמטרית

<math display="block">x^\mu=x^\mu(s)</math>

כאשר s פרמטר סקלרי (כלומר סקלר של לורנץ) ו-<math>x^\mu</math> הוא ה-4-וקטור של המקום והזמן של החלקיק. מתוך משוואה זו ניתן להגדיר סקלר <math>\tau</math> כך, <math>c^2 d\tau^2=dx^\mu dx_\mu</math>. מקובל למעשה להשתמש בו בתור הפרמטר הסקלרי, כלומר
<math>x^\mu=x^\mu(\tau)</math>. פרמטר זה נקרא ה"זמן העצמי" של החלקיק. הגודל <math>dx^\mu</math> מפורש כאן בתור ההפרש הדיפרנציאלי בין המקום והזמן של החלקיק ברגע הנתון ובין המקום והזמן שהוא יהיה בהם "ברגע הבא", כלומר השינוי הדיפרנציאלי במיקומו במרחב-זמן. בתורת היחסות הפרטית שינוי זה נתון על ידי:

: <math> c^2 d\tau^2=c^2 dt^2 - d\vec{x}^2</math>

כאשר <math>d\vec{x}</math> הוא השינוי במקומו של החלקיק שהתרחש בפרק הזמן <math>dt</math>.

הקשר בין <math>\tau</math> כפי שהוגדר לבין ההגדרה שלו כ"זמן עצמי" מתקבל כאשר מיישמים את ההגדרה במערכת שבה החלקיק במנוחה, משום שבמקרה זה אין הפרש במקום (החלקיק נח) כלומר

: <math>d\tau^2=dt^2</math>

ועל כן זהו הזמן, כפי שהוא נמדד במערכת שבה החלקיק נח, כלומר כפי שהוא נמדד על ידי שעון דמיוני הצמוד לחלקיק.

זמן עצמי הוא הזמן הקצר ביותר בין שני אירועים. עבור צופה במערכת שבה החלקיק משנה את מיקומו, פרק הזמן בין האירועים יתארך ויעמוד על
: <math>dt = \gamma(v) d\tau = \frac{d \tau }{\sqrt{1-(v^2/c^2)}} > d \tau</math>

== ראו גם ==
* תורת היחסות הפרטית
* פרדוקס התאומים
* התארכות הזמן

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:תורת היחסות הפרטית

de:Zeitdilatation#Allgemeine Zeitdilatation
הווארד ברמן

הווארד לורנס ברמן (באנגלית: Howard Lawrence Berman; נולד ב-15 באפריל 1941) הוא פוליטיקאי יהודי-אמריקאי. כיהן כחבר בית הנבחרים של ארצות הברית מטעם המחוז ה-28 של קליפורניה משנת 1983 עד 2013.

ברמן הוא חבר המפלגה הדמוקרטית. הוא נולד בלוס אנג'לס, קליפורניה, למד באוניברסיטת קליפורניה בלוס אנג'לס (UCLA) והיה עורך דין וחבר באספה המדינתית של קליפורניה מ-1973 ועד 1982, לפני כניסתו לתפקיד בבית הנבחרים של ארצות הברית.

==השקפות פוליטיות==
ברמן מגדיר את עצמו כליברל. ותומך בקו של אגף הפרוגרסיבים של המפלגה הדמוקרטית. ברמן הגן על עבודות בתעשיית הסרטים ממיקור חוץ ב"הפקות עריקה" (runaway production), שהם סרטים ותוכניות טלוויזיה שמיועדים לשידור בתוך ארצות הברית אבל מופקים מחוץ למדינה. הוא גם הצביע נגד תיקון לחוקת ארצות הברית שדורשת תקציב מאוזן, איסור על חילול הדגל (שריפת הדגל), החוק הפדרלי להגנה על הנישואים (שאוסר על המדינות והממשל הפדרלי להכיר בנישואים חד-מיניים, אף אם זה חוקי באחת המדינות), הגבלות על הפלה, עונש המוות, רפורמה בתביעות משפטיות, איסור על תרומות של "כסף רך" (כסף מעמותות לקמפיין בחירות) למפלגות פוליטיות ארציות, קיצוץ במס שנתמך על ידי המפלגה הרפובליקנית, קידוח נפט במפלט הבר הלאומי הארקטי המוגן (ANWR) ורפורמה בביטוח בריאות.

בצד הלא פרוגרסיבי שלו, הוא הציע חקיקה אשר תחתה בעלי זכויות יוצרים יהיו יכולים להשתמש בכלים טכנולוגיים כגון חסימת קבצים, הפנייה מחדש של כתובות אינטרנט, יצירת כתובת IP חסומה (Spoofing) ואמצעי הסחה מהסגרת בסיס נתונים (Decoys). בין שאר הדברים האחרים, פיקוח על פרטיות בחוק הפיראטיות של רשתות עמית לעמית (כגון קאזה). הוא הצביע בעד הסכם NAFTA (הסכם הסחר החופשי של צפון אמריקה) והסכמי סחר שונים אחרים עם מדינות ספציפיות, ומתנגד להסרת התמיכה של ארצות הברית מארגון הסחר העולמי, אך הוא הצביע נגד החוק העדכני יותר, CAFTA (הסכם הסחר החופשי של מרכז אמריקה). באותה שנה, הוא הצביע להפסיק בשלבים רבות מתוכניות הסובסידיות למשקים, אשר כוננו במקור על ידי הממשל של פרנקלין דלאנו רוזוולט כחלק מהניו דיל.

ברמן הצביע בעד פעילות צבאית בעיראק בשנים 1991 ו-2003, עמדה שפגעה בעמידתו מול ליברלים רבים במחוז שלו. ברמן ידוע בהגנה שלו על אינטרסים של זכויות יוצרים והברית שלו עם תעשיית הבידור; עקב כך לפעמים מתייחסים אליו כ"הנבחר מהוליווד". בנוסף להוליווד, מחוז הבחירה שלו גם מכסה בקירוב את החצי המזרחי של מחוזות עמק פרננדו של לוס אנג'לס והעיר סן פרננדו.

==הקריירה בקונגרס==
ב-2000 ברמן קיבל את הפרס השנתי הראשון ליושר של עובדי החקלאות. הוא תומך רשמי של הארגון ללא מטרת רווח בשם רשת ההתערבות ברצח עם, כשהוא לוחץ לפעילות רבה יותר מצד ארצות הברית ברצח העם בדארפור.

ב-5 באוקטובר 2006 ברמן מונה להיות החבר הבכיר בוועדת האתיקה של בית הנבחרים בחקירת השערורייה של מרק פולי.

===ועדות===
* הוועדה ליחסי חוץ (יושב ראש בפועל)
* ועדת המשפטים
** תת-הוועדה לבתי משפט, האינטרנט וקניין רוחני (יושב ראש)
** תת-הוועדה להגירה וטיעונים

==קישורים חיצוניים==

* [http://www.house.gov/berman/ חבר בית הנבחרים הווארד ברמן] באתר בית הנבחרים
* 
* 
* 

קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:יהודים חברי בית הנבחרים של ארצות הברית
קטגוריה:יהדות קליפורניה: אישים
קטגוריה:חברי בית הנבחרים של ארצות הברית מקליפורניה
קטגוריה:יהודים חברי בתי המחוקקים של מדינות ארצות הברית
קטגוריה:חברי בית המחוקקים המדינתי של קליפורניה
קטגוריה:חברי הקונגרס ה-112 של ארצות הברית
קטגוריה:בוגרי בית הספר למשפטים באוניברסיטת קליפורניה בלוס אנג'לס
קטגוריה:אמריקאים שנולדו ב-1941
אליעזר רונן

אליעזר רונן (רוזנפלד) (24 בספטמבר 1931 – 17 במרץ 2016) היה איש ציבור ישראלי, שכיהן כחבר הכנסת בכנסת השמינית.

== ביוגרפיה ==
רונן נולד במקסיקו סיטי בירת מקסיקו בשם אליעזר רוזנפלד. בילדותו למד בבית הספר היהודי המקומי ובבית הספר הצרפתי "מורלוס" ולמד שנתיים בפקולטה להנדסה אזרחית באוניברסיטה הלאומית של מקסיקו. בשנת 1950 למד בסמינר למדריכי חו"ל של הסוכנות היהודית בירושלים. עם שובו מירושלים לשליחות החל בפעילות ציונית במקסיקו והיה מרכז תנועת 'השומר הצעיר' במדינה, חבר הנהלת הפדרציה של תנועות הנוער הציוני, חבר ועד הקהילה היהודית במקסיקו וחבר הפדרציה הציונית הארצית. בשנת 1952 עלה לישראל והצטרף לחבריו בקיבוץ מגידו בו היה חבר עד שנת 1960. את לימודיו האקדמיים קיים באוניברסיטה העברית בתחומי כלכלה, מדע המדינה, ומנהל עסקים. במקביל עבד במחלקת המחקר של בנק ישראל (1965–1962). בשנת 1963 היה מרצה ב"כלכלת ישראל" בפקולטה לכלכלה באוניברסיטת תל אביב.

בשנת 1966 עבר רונן לעבוד בחברת תה"ל, כיועץ כלכלי של החברה ומנהל המחלקה הכלכלית שלה, ובין השנים 1967–1971 היה מנהל הרשות לתכנון כלכלי במשרד האוצר. בשנת 1968 השתתף בקורס חצי שנתי לתכנון ופיתוח כלכלי מטעם הבנק העולמי וקרן המטבע הבינלאומית בוושינגטון, ארצות הברית. במקביל נמשכה פעילותו הציבורית בישראל, בהיותו חבר מרכז ו"ריכוז" מזכירות מפ"ם וכיהן מספר שנים כיו"ר הוועדה הכלכלית של המפלגה. בשנים 1966–1972 כיהן כחבר מועצת והנהלת עיריית ירושלים, והיה ממונה על תיק שירותי הבריאות. בתפקיד זה ייסד את הסניף הראשון בישראל של ער"ן (עזרה ראשונה רפואית). לאחר מכן יזם וייסד את חברת קרתא לפיתוח מרכז ירושלים ומונה לעמוד בראש מועצת המנהלים שלה, תפקיד בו כיהן עד 1981. במקביל לכהונתו בכנסת. בשנים 1974–1977 כיהן רונן כחבר הכנסת בכנסת השמינית מטעם מפ"ם והמערך, היה חבר בוועדת הכספים, בה כיהן כיו"ר ועדת המשנה לשוק ההון, וחבר בוועדת חוקה, חוק ומשפט.

במקביל לכהונתו בכנסת ולניהול חברת קרתא, סיים רונן את חוק לימודיו לתואר ראשון במשפטים באוניברסיטה העברית בירושלים והתקבל ללשכת עורכי הדין. בשנים 1981–2005 ניהל פרקטיקה פרטית כעורך דין, בהתמחות בדיני מקרקעין, תכנון ובנייה ודיני חברות.

במקביל המשיך בפעילותו הציבורית. בשנים 1981–1985 ניהל, יחד עם האלוף חיים הרצוג את קמפיין ההסברה של המערך לבחירות בכנסת. ב-1989 ניהל את קמפיין הבחירות של מפ"ם לכנסת וב-1992 את קמפיין הבחירות של מרצ לכנסת.

בשנת 1993 נבחר רונן ליו"ר מפ"ם, אשר פעלה במסגרת מרצ. ב-1995, בעקבות מיזוג מפ"ם, רץ ושינוי למפלגה אחת עזב רונן את מפ"ם. הוא הפסיק ב-2005 את עבודתו בעריכת דין ועסק בפעולות התנדבות למען הקהילה ובלימודים. ב-2012 קיבל תואר ד"ר בכלכלה ומינהל עסקים מאוניברסיטה במדינת ניו יורק.

רונן היה נשוי פעמיים. לנעמי רונן, בת קיבוץ שער העמקים, אשת חינוך ואם שלושת ילדיו, ומהם תשעה נכדים. אשתו השנייה הייתה הסופרת עמירה הגני רונן. הוא התגורר ברמת פולג שבנתניה.

אליעזר רונן נפטר ב-17 במרץ 2016.

==קישורים חיצוניים==
* 

קטגוריה:חברי הכנסת מטעם המערך עבודה-מפ"ם
קטגוריה:חברי הכנסת מטעם מפ"ם
קטגוריה:בוגרי השומר הצעיר
קטגוריה:ציונים סוציאליסטים
קטגוריה:עורכי דין ישראלים
קטגוריה:חברי מועצת העיר ירושלים
קטגוריה:עולים בשנות ה-1950
קטגוריה:מגידו (קיבוץ): אישים
קטגוריה:עובדי בנק ישראל
קטגוריה:חברי הכנסת השמינית
קטגוריה:בוגרי האוניברסיטה העברית בירושלים
קטגוריה:בוגרי האוניברסיטה העברית בירושלים: משפטים
קטגוריה:ישראלים ילידי מקסיקו
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1931
קטגוריה:ישראלים שנפטרו ב-2016
גטו סירקוזה

{| border=1 cellpadding=3 cellspacing=0 style="margin: 0 0 0em 0em; border: 1px #aaa solid; border-collapse: collapse; float:left;"
|-
!colspan="2" bgcolor="#FFDEAD"|רחוב יהודים <br /> 
בשם "ויה דלה ג'ודקה" (Via della Giudecca)<small></small>
|-
| colspan="2" align="center" bgcolor="#EFEFEF" <div style="background:#FFFFFF;">
<small>עד היום קיים בסירקוזה רחוב הקרוי בשם "ויה דלה ג'ודקה"</small>
<br /> 
<small>שפירושו הוא בעברית: רחוב יהודים 
</small>
<br /> 
<small>ברובע יהודי סירקוזה בשם ה"אורטיג'ה" (Ortygia).
</small>
</div>
|-
! colspan="2" bgcolor="#FFDEAD" | כתובת בבית הכנסת של סירקוזה שהפך לכנסיית יוחנן המטביל </small><br /> <small>(Chiesa di San Giovanni Battista ) 
|-
| colspan="2" align="center" bgcolor="#EFEFEF" <div style="background:#FFFFFF;">

<small>
כתובת בבית הכנסת:<br />
"בית כנסת סרקוסה נכן בצדק ואמונה"<br />
הכתובת העברית הנמצאת בכנסיית יוחנן המטביל<br /> 
(Chiesa di San Giovanni Battista)<br />
כנסייה שהייתה במקור בית כנסת<br />
והפכה לכנסייה בשנת 1472.
</small>
|-
! colspan="2" bgcolor="#FFDEAD" |מקווה שנתגלה בכנסיית יוחנן המטביל 
|-
| colspan="2" align="center" bgcolor="#EFEFEF" <div style="background:#FFFFFF;">
<small>
(Via Alagona 53)
</small>
|}
 
בסירקוזה שבסיציליה התקיימה קהילה יהודית עוד מהתקופה הרומית. בשנת 440 הרסו הוונדלים את בית הכנסת המקומי. ב-1474 התרחשה עלילת דם כנגד יהודי סירקוזה בה נטען שהם צלבו איל כדי ללעוג לצליבת ישו. בשנת 1493 היה גירוש כללי של כל יהודי העיר.
 
גטו סירקוזה נמצא ברובע הקרוי בשם ה"אורטיג'ה" (Ortygia). עד היום קיים בגטו סירקוזה רחוב הקרוי בשם "רחוב היהודים" (ויה דלה ג'ודקה).

תחומו של רובע יהודי סירקוזה (ה"אורטיג'ה" (Ortygia)) היה בין הרחובות: ויה דלה ג'ודקה (Via della Giudecca) ,מרגריטה (Pr. Margherita), ויה ניצה (Via Nizza). 
 
בגטו היו שני בתי-כנסת עתיקים: בית הכנסת הגדול בשם ה"סינגוגה מג'ורה " (Sinagoga maggiore) ובית הכנסת הקטן בשם ה"סינגוגה מינורה" (Sinagoga minore). בית הכנסת הקטן היה בית הכנסת הנמצא בבית החולים היהודי (ospedale degli ebrei) בסירקוזה. כנסיית יוחנן המטביל (Chiesa di San Giovanni Battista) הייתה במקור בית הכנסת ונהפכה לכנסייה בשנת 1472. נמצאת כתובת בכנסיית יוחנן המטביל: "בית כנסת סרקוסה נכן בצדק ואמונה ". ארמון מונטאלטו (Palazzo Mergulese-Montalto) היה בעבר ארמון יהודי. מנזר רוקו הקדוש (Monastero/Ospedale San Rocco) היה במקור ארמון יהודי והפך למנזר בשנת 1472. עד היום מתנוסס מגן דוד על קיר המנזר.

==גלריית תמונות==
<gallery>
Image:Palazzo_montalto_siracusa_big.JPG|ארמון מונטאלטו<br />(Palazzo Montalto)
Image:Palazzo_montalto_siracusa.jpg|מגן דוד בארמון 
תמונה:Palace hebrew siracusa36453.jpg|ארמון מונטאלטו<br />(Palazzo Montalto)
תמונה:Palace hebrew siracusa645675.jpg|מגן דוד בארמון
image:Palace hebrew siracusa 3902.jpg|מנזר רוקו הקדוש <br> (Monastero San Rocco) 
image:Palace hebrew siracusa23.jpg|מגן דוד במנזר רוקו הקדוש
</gallery>
==ראו גם==
*יהדות סיציליה
*יהודי סירקוזה

סירקוזה
סירקוזה
סירקוזה
פיג'ן קי

פיג'ן קי (באנגלית: Pigeon Key - "קי היונים") הוא שמו של אי במרכז איי הקיז שבמדינת פלורידה בארצות הברית, באזור הקיז האמצעיים. שטחו של האי 21,488 מ"ר.
== גאוגרפיה ==
האי ממוקם בסמוך לגשר שבעת המילים, ליד סימן המייל ה-45, מערבית לנייטס קי (והעיר מרתון), ומזרחית לתעלת מוזר המפרידה בין הקיז האמצעיים והקיז התחתונים.
האי ממוקם במרחק של 75 ק"מ מקי וסט, ו- 160 ק"מ מהעיר מיאמי.

מאז גילוי האי על ידי הספרדים נקרא האי בשם "אי היונים" (בספרדית: Cayo Paloma) על שם להקות היונים לבנות הכתר (Columba leucocephala Linnaeus) שקיננו בו. 

בעת הקמת הרכבת מעל לים של הנרי פלאגלר שימש האי כאתר מגורים לבוני מסילת הברזל, ואתר אחסון לחומרי הבנייה שנדרשו להקמת גשר שבעת המילים. מבני אתר הבנייה הוקמו בשנת -1908 באי הקטן, ואלה נבנו חזקים במיוחד, על מנת לעמוד בהוריקנים באזור.

לאחר סיום עבודות הבנייה, בשנת 1912, נותרו באי צוותים לתחזוק מסילת הברזל. בשנת 1923 הוקם באי בית ספר עבור ילדי העובדים, וכן ב-9 באפריל באותה שנה נפתח באי סניף דואר (אשר פעל עד ה-5 בספטמבר 1933). 

במהלך ההוריקן הגדול של שנת 1935 בו נהרסה מסילת הברזל ונפגעו הקיז העליונים, נותר פיג'ן קי בלא פגע, ושימש את צוותי החילוץ והעזרה לנפגעים. בעת בניית הכביש המהיר שמעל הים, שימש האי את צוותי הבנייה, ולאחר סיום הבנייה ופתיחתו בשנת 1938 שימש האי את צוותי התחזוקה של הכביש, וכן כמגורי צוותי הפעלת כביש האגרה (שפעל עד שנת 1954).

במהלך מלחמת העולם השנייה פעל באי, שהולאם על ידי צבא ארצות הברית לתקופת המלחמה, מחנה אימונים של משמר החופים של ארצות הברית.

בשנת 1960 נפגע האי בהוריקן דונה, ושנים ממבני האי נהרסו כליל.

בשנת 1982 נבנה גשר שבעת המילים החדש, העוקף את האי.

כיום האי מהווה חלק מהרובע ההיסטורי פיג'ן קי.

==קישורים חיצוניים==

*[http://www.pigeonkey.net/ אתר קרן פיג'ן קי]
*[http://www.keyshistory.org/pigeonkey.html ההיסטוריה של פיג'ן קי]

קטגוריה:פלורידה קיז
תעלת מוזר

מבט אל תעלת מוזר מגשר שבעת המיילים, פלורידה, 2008.
תעלת מוזר (באנגלית: Moser Channel) היא מצר ים ותעלת מים עמוקים תת-ימית, המפרידה בין איי הקיז המרכזיים ואיי הקיז הדרומיים במדינת פלורידה שבארצות הברית.

התעלה התת-ימית מקשרת בין האוקיינוס האטלנטי במזרח לבין הים הקריבי (מפרץ פלורידה ומפרץ מקסיקו) במערב.

התעלה מאפשרת החלפת מים בין מפרץ פלורידה הסגור באופן יחסי, לבין האוקיינוס הפתוח שממזרח לו, והיא אחת מארבע תעלות המים העמוקים שמאפשרים החלפת מי החופים של דרום מערב פלורידה (יחד עם תעלת הוק, ותעלת לונג קי).

מעל התעלה עובר גשר שבעת המילים.

קטגוריה:פלורידה קיז
מוזר
באלאסט קי

באלאסט קי (באנגלית: Ballast Key) הוא אי באיי הקיז במדינת פלורידה שבארצות הברית. האי הוא הדרומי ביותר באיי הקיז, ומשכך גם הדרומי ביותר בארצות הברית גופא (למעט מדינת הוואי). האי נמצא בתוך שטח שמורת הטבע הלאומית קי וסט אולם מדובר באי פרטי.

האי מרוחק כ-14.5 ק"מ מקי וסט ושטחו כ-105,218 מ"ר.

האי מוזכר בספר "רישיון להרוג" מאת ג'ון גארדנר מסדרת ספרי ג'יימס בונד, ואף צולמה בו סצנה מהסרט שנעשה על בסיס הספר.

==קישורים חיצוניים==
* [https://web.archive.org/web/20080720013438/http://keys.fiu.edu/gazetteer/00000021.htm שם האי במפות היסטוריות]
* תמונות של האי: [https://web.archive.org/web/20070927203036/http://www.mindstate.com/~offtv/island01.jpg] [https://web.archive.org/web/20070927202309/http://www.mindstate.com/~offtv/island02.jpg]
== הערות שוליים ==

קטגוריה:פלורידה קיז
אוהיו קי

אוהיו קי
אוהיו קי (באנגלית: Ohio Key) הוא שמו של אי באיי הקיז שבדרום מדינת פלורידה שבארצות הברית. כביש US1 חוצה את האי (ממזרח למערב), והאי נמצא ליד סמן מייל 39 של דרך זו, בין מיזורי קי לביאה הונדה קי.

בעבר כונה האי בשם "ליטל דק קי" (קי הברווז הקטן) אולם כיום שם זה משמש לכנות אי אחר, מזרחית לו. באי ממוקם כפר נופש בשם "סנשיין קי" (קי השמש הזורחת), ויש המכנים את אוהיו קי בשם זה.

בחלקו הדרומי של האי, מדרום לכביש US 1 נמצאת שמורת הטבע הלאומית אוהיו קי.

==קישורים חיצוניים==
* [https://web.archive.org/web/20080820043149/http://keys.fiu.edu/gazetteer/00000490.htm שמות שונים של הקי]
* [https://web.archive.org/web/20091217084753/http://www.travelpod.com/travel-blog-city/United%20States/Ohio%20Key/tpod.html תמונות של הקי]
* [http://findarticles.com/p/articles/mi_hb5554/is_200205/ai_n21805175 כתבה על הקמת שמורת הטבע באי]
* [http://www.freetidetables.com/tides/?tti=2035 טבלת גאות ושפל באי]

קטגוריה:פלורידה קיז
חוף רחצה נפרד

החוף הנפרד בהרצליה ביום המיועד לרחצת גברים
הכניסה לחוף שרתון
גידור בחוף שרתון, עד אחרי שובר הגלים
גידור בין חוף שרתון לחוף הסמוך לו

חוף רחצה נפרד או חוף נפרד הוא חוף רחצה שבו מתקיימת רחצה נפרדת של גברים ונשים. לעיתים הוא מופרד באמצעות גדר אטומה מהחופים המעורבים שלצידו. החוף מיועד לכל מי שנמנע מלהגיע לחוף מעורב מטעמי דת, צניעות או מכל טעם אחר.

== חופים נפרדים בישראל ==

במרבית החופים הנפרדים הרחצה לגברים ולנשים מתקיימת בימים שונים או בשעות שונות, יוצאים מהכלל הם החוף הדתי בטבריה, חוף "כינר" בכנרת, החוף הנפרד באילת, וחוף באיזור חמי זוהר בים המלח, שבהם מתאפשרת במקביל רחצה נפרדת לגברים ולנשים, באמצעות מחיצה שמתחילה בחוף וממשיכה גם במים ומחלקת את החוף הנפרד לשניים. בימי הקיץ חברות האוטובוסים מקיימות קווים מיוחדים מריכוזי אוכלוסייה חרדיים (בני ברק, אלעד וכדומה) לחופים אלה.

חוק הסדרת מקומות-רחצה, תשכ"ד-1964 מאפשר לרשות מקומית, באישור של שר הפנים, "ייעוד מקומות או זמנים לרחצה בלעדית של גברים, נשים או טף" במקווה מים (ים, נהר, אגם או בריכת שחייה). בהתאם לכך אושרו חופים נפרדים ברשויות מקומיות רבות. החוק אינו מתאר את החוף הנפרד לפרטיו, ובפרט לא מתאר את גידורו והפרדתו (הן הפרדה פנימית והן מחיצות סובבות) מקו החוף.

== רשימת החופים הנפרדים ==
===הים התיכון===
*נהריה – החוף הנפרד
*עכו – חוף הלגונה
*קריית חיים – החוף הנפרד
*חיפה – החוף השקט
*חדרה – החוף הנפרד
*נתניה – חוף קריית צאנז
*הרצליה – החוף הנפרד
*תל אביב יפו – חוף נורדאו
*בת ים – חוף שירת הים
*ראשון לציון – החוף הנפרד
*אשדוד – החוף הנפרד
*אשקלון – החוף הנפרד

===הכנרת===
*טבריה – החוף הדתי
*כינר – החוף הנפרד

===ים המלח===
*עין בוקק – החוף הנפרד

===מפרץ אילת===
*אילת – החוף הנפרד

==חופים נפרדים בעולם==
===ארצות הברית===
*קוני איילנד – החוף הנפרד

== קישורים חיצוניים ==
* [http://www.infotravel.co.il/?CategoryID=956&ArticleID=1319 לרשימת החופים הנפרדים בישראל], באתר התיירות [http://www.infotravel.co.il/ 'אינפו טרוול']
*[https://www.kipa.co.il/תרבות/חופים-נפרדים-ברחבי-הארץ-הרשימה-המלאה---2018/ חופים נפרדים על פי אזורים], באתר כיפה

== הערות שוליים ==

קטגוריה:חופים
קטגוריה:צניעות ביהדות
קטגוריה:הפרדה מגדרית
ביאה הונדה קי

מבט לעבר [[גשר הרכבת ביאה הונדה מכיוון הפארק המדינתי ביאה הונדה.]]
בֵּיאָה הונדה או בֵּהִיאָה הונדה (באנגלית: Bahia Honda) הוא אי באיי הקיז התחתונים שבמדינת פלורידה שבארצות הברית.

==היסטוריה==
מקור שמו של האי בספרדית ומשמעו "מפרץ עמוק". מפה ספרדית משנת 1595 מזכירה את האי ומכנה אותו "Vaya Honda". מפה מאוחרת יותר משנת 1743 שהוכנה על ידי ויליאם רוברטס משתמשת בשם הנוכחי "Bahia Honda", ואילו מפה שהוכנה על ידי חואן אליקסיו דה לה פונטה בשנת 1765 מכנה את האי "Cayo de Bayahonda".

מסילת הברזל של הנרי פלאגלר שנקראה מסילת הברזל שמעל הים והוקמה בין 1905–1912 עברה דרך האי. בשנת 1908 נבנו באי שני מבני מעונות עבור בוני גשר באיה הונדה המהווה חלק מהמסילה.

מסילת הברזל נהרסה בהוריקן יום העבודה של 1935, ובעקבותיה נבנה דרך US1 שאף היא עוברת דרך האי.

==גאוגרפיה==
כיום האי בלתי מיושב, וכולו מהווה חלק מהפארק המדינתי באיה הונדה, שהוקם בשנת 1961 ושטחו כ-2.1 קמ"ר.

האי מוקף שוניות אלמוגים, והדגה עשירה (בעיקר דגי שוניות אלמוגים, ברקודות, ולעיתים גם כרישים. בשנת 1999 התגלתה באי מושבה של פרפרי מיאמי כחול, שהייתה סברה כי נכחד לאחר הוריקן אנדרו בשנת 1992.

באי גדלים דקלי כסף (Coccothrinax argentata), ודקלי הקיז (Thrinax morrisii), וכן זן נדיר של חבצלות ("Catesbaea parviflora").

הפארק המדינתי כולל את חופי האי המשמשים לרחצה ומצויים בו שבילי הליכה ורכיבה על אופניים, ואתרי דיג ופיקניקים.

כביש US1 חוצה את האי בין סמני מייל 36 ו-38. האי נמצא מערבית לעיר מרתון בסמוך לקצהו המערבי של גשר שבעת המילים.

==קישורים חיצוניים==
* 

* [http://www.floridastateparks.org/bahiahonda/default.cfm אתר הפארק המדינתי ביהא הונדה] באתר [http://www.floridastateparks.org הפארקים המדינתיים של פלורידה]
* [http://www.missilesofkeywest.com/yestFLKEYS.htm תצלומים היסטוריים של הקי] 
* [http://keys.fiu.edu/gazetteer/tr15.htm ההיסטוריה של האי ושמות נוספים]
* [http://www.freetidetables.com/tides/?tti=2035 גאות ושפל באי]

קטגוריה:פלורידה קיז
קטגוריה:ארצות הברית: איים לא מיושבים
פורט מור

מבצר מור (או פורט מור, מאנגלית: Fort Moore, לשעבר פורט בנינג, באנגלית Fort Benning) הוא בסיס צבאי של צבא ארצות הברית הממוקם דרומית מערבית לעיר קולומבוס במחוזות מסקוג'י וצ'טהוצ'י במדינת ג'ורג'יה ומחוז ראסל במדינת אלבמה בארצות הברית. הבסיס מהווה חלק מהמרחב העירוני של קולומבוס ונהר הצ'טהוצ'י זורם דרך שטח הבסיס.

הבסיס ידוע כמרכז ללוחמת חיל הרגלים של הצבא (US Army Infantry Center) ובו מתקיימת טירונות החי"ר, קורס קציני החי"ר וכן בית הספר לסיירים של הצבא אשר בוגריו מאיישים בעיקר את רגימנט הריינג'רס ה-75. כמו כן מתקיימים בו אימונים ותוכניות השתלמות גם לקצינים בכירים מצבאות אחרים, ביניהם קצינים מצה"ל (ובהם למשל, גיורא איילנד). בשטח הבסיס גם מכון חצי הכדור המערבי לשיתוף פעולה ביטחוני, השנוי במחלוקת בשל האימונים שעברו בו קציני צבא ממדינות לא דמוקרטיות באמריקה הלטינית, בין היתר אימונים בעינויים, חטיפה, והפרות אחרות של זכויות האדם.

במרכז הקליעה שבבסיס מתקיים גביע העולם בקליעה, בו השתתפה גם נבחרת מישראל. ב-2005 זכה הקלע הישראלי גיא סטריק במדליית ארד בתחרות ירי ברובה 50 מ"מ.

בין מפקדיו הידועים בעבר של הבסיס נמצא הגנרל עומר בראדלי. גם השחקן ג'יימס ארל ג'ונס שירת כצוער וכקצין במחנה.

במאי 2023 שונה באופן רשמי שמו של המחנה מ"פורט בנינג" ל"פורט מור" על שמם של הגנרל האל מור ואשתו ג'ולי כהוקרה על פועלם במלחמת וייטנאם (האל בשדה הקרב וג'ולי בתמיכה במשפחות השכולות). שינוי זה הוא חלק משינוי נרחב שבו צבא ארצות הברית מתנער מדמויות שהיו מזוהות עם הקונפדרציה במלחמת האזרחים האמריקאית ובראשם הנרי בנינג שעל שמו המחנה היה קרוי עד אז.

==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:בסיסי צבא בארצות הברית: צבא ארצות הברית
קטגוריה:אלבמה
קטגוריה:ג'ורג'יה
משה עמאר

משה עמאר (21 במאי 1922 - 29 בנובמבר 2015) היה חבר הכנסת בכנסת התשיעית מטעם מפ"ם (במסגרת המערך.

עמאר נולד בצפת ולמד בבית ספר התיכון "סקוט'ש קולג'" בצפת ובבית הספר המנדטורי למשפטים בירושלים והוסמך כעורך דין. בנעוריו היה חבר תנועת הנוער "השומר הצעיר". 

ב-1951 הצטרף למפ"ם. במסגרת חברותו, שימש מזכיר ויו"ר סניף חיפה של המפלגה. כמו כן כיהן עמאר כחבר מרכז המפלגה ומזכירותה. שימש גם כחבר מועצת העיר חיפה. ב-1977 נבחר לכנסת התשיעית כנציג מפ"ם ברשימת המערך והיה חבר בוועדות חוקה, חוק ומשפט והפנים ואיכות הסביבה.

עמאר היה חבר ועד העדה הספרדית בחיפה וכיהן כראש הוועד. הוא יזם הקמת בית אבות ספרדי לגיל הזהב ושימש כחבר הנשיאות העולמית של הפדרציה הספרדית.

בשנת 2006 הוענק לו אות יקיר העיר חיפה, על פעילותו הציבורית בחיפה ובכנסת, וכן על פעילותו כראש ועד העדה הספרדית בחיפה וכיו"ר החברה העירונית "שקמונה" והפיכתה לחברה ממשלתית-עירונית מצליחה המשכנת נזקקים רבים לדיור מכובד.

==קישורים חיצוניים==
* 

== הערות שוליים ==

קטגוריה:בוגרי השומר הצעיר
קטגוריה:בוגרי בית הספר המנדטורי למשפטים
קטגוריה:חברי הכנסת התשיעית
קטגוריה:חברי הכנסת מטעם המערך עבודה-מפ"ם
קטגוריה:חברי מועצת העיר חיפה
קטגוריה:יקירי חיפה
קטגוריה:אנשי היישוב ילידי הארץ
קטגוריה:אנשי ועד העדה הספרדית בישראל
קטגוריה:אישים הקבורים בבית הקברות חוף הכרמל
קטגוריה:ישראלים שנולדו ב-1922
קטגוריה:ישראלים שנפטרו ב-2015
פקטור לורנץ

בתורת היחסות הפרטית, פקטור לורנץ הוא הביטוי הבא:

<math>\ \gamma(v) = \frac{1}{\sqrt{1-v^2/c^2}}\ </math>

כאשר <math>\ \vec{v}\ </math> היא המהירות ו-<math>c</math> מהירות האור.

הפקטור <math>\ \gamma(v) </math> מופיע בהקשרים רבים ביחסות פרטית, ויש לו חשיבות רבה בטרנספורמציית לורנץ.

== דוגמאות ==
# התנע במכניקה הקלאסית מוגדר על ידי <math>\vec p = m \vec v</math>. בתורת היחסות התנע מוגדר על ידי הביטוי <math>\vec p = \frac{m_0 \vec v}{ \sqrt{1-v^2/c^2}}</math> כאשר <math>\ c</math> היא מהירות האור בריק, ו-<math>\ m_0</math> היא מסת המנוחה של הגוף. כאשר המהירות <math>\ v</math> קטנה מאוד בהשוואה למהירות האור, המכנה ישאף ל-1 ונקבל מביטוי זה את התנע הקלאסי המוכר. במינוח מדויק יותר ניתן להגדיר את התנע הקלאסי כקירוב מסדר ראשון באמצעות טור טיילור של התנע היחסותי.
# בנוסחא לאנרגיה של חלקיק, <math>\ E= m c^2 = \gamma(v) m_0 c^2 </math>, כאשר <math> \vec{v}\ </math> היא מהירותו של החלקיק. 
# בטרנספורמצית לורנץ הפשוטה, <math>\ x'=\gamma(v)(x-vt),\ t'=\gamma(v)(t-vx/c^2)\ </math>, כאשר <math>\ v\ </math> היא המהירות היחסית בין שתי מערכות היחוס. 
# בנוסחא להתארכות הזמן (ראו זמן עצמי בתורת היחסות הפרטית) <math> d\tau=\gamma(v)dt\ </math>, כאשר <math> \vec{v}\ </math> היא מהירותו של החלקיק.

==קישורים חיצוניים==

קטגוריה:תורת היחסות הפרטית
שטוטגרט (כדורגל)

[[MHP ארנה, אצטדיונה הביתי של הקבוצה]]
מועדון ספורט שטוטגרט (בגרמנית: VfB Stuttgart) הוא מועדון ספורט גרמני מהעיר שטוטגרט. המועדון ידוע בשל קבוצת הכדורגל שלו, המשחקת בבונדסליגה. האצטדיון הביתי של שטוטגרט הוא MHP ארנה שתכולתו 60,441 צופים במשחק. הוא נבנה בשנת 1933 ועבר מספר מתיחות פנים עד היום.

== היסטוריה ==
קבוצת הכדורגל של המועדון הוקמה ב-9 בספטמבר 1904 כאיחוד הקבוצות "Stuttgarter FV" ו-"Kronen-Club Cannstatt", אם כי המועדון נוסד ב-1893 כקבוצת רוגבי בלבד. ב-1906 התחילה קבוצת הכדורגל לשחק בליגות הגרמניות.

שטוטגרט זכתה 5 פעמים באליפות הבונדסליגה, בעונות: 1950, 1952, 1984, 1992 ו-2007. בגביע הגרמני זכתה 3 פעמים בעונות: 1954, 1958 ו-1997 והגיעה 3 פעמים נוספות לגמר בעונות: 1986, 2007 ו-2013 . היא זכתה גם פעם אחת בסופר קאפ הגרמני בעונת 1992 וב-2005 הגיעה לגמר.

בגביע אירופה למחזיקות גביע הגיעה שטוטגרט ב-1998 לגמר והפסידה לקבוצת צ'לסי. שטוטגרט הגיעה פעם אחת לגמר גביע אופ"א, בשנת 1989. בשנת 2000 וב-2002 זכתה באינטרטוטו.

שטוטגרט שיחקה 3 פעמים בליגת האלופות - בעונת 2003/2004 העפילה לשמינית הגמר בעונת הבכורה שלה במפעל ונוצחה 0–1 על ידי צ'לסי, בעונת 2007/2008 לא עברה את שלב הבתים, ובעונת 2009/2010 העפילה גם כן לליגת האלופות, עברה את שלב הבתים, אך הפסידה לקבוצת ברצלונה בשמינית הגמר בתוצאה 1–5. בעונת 2012/2013 הקבוצה הגיעה לשמינית גמר הליגה האירופית והפסידה לקבוצת לאציו.

בתום עונת 2015/16 נשרה שטוטגרט אל הבונדסליגה השנייה לאחר 39 שנים רצופות בבונדסליגה. בעונת 2016/17 העפילה שטוטגרט בחזרה לבונדסליגה כעבור עונה אחת מהמקום הראשון. בעונת 2018/19 נשרה שוב שטוטגרט לבונדסליגה השנייה, לאחר שסיימה במקום ה-16 והפסידה בשערי חוץ לאוניון ברלין במשחק הפלייאוף שסיימה במקום השלישי בבונדסליגה השנייה, ועלתה לבונדסליגה. לאחר עונה אחת בלבד שבה שטוטגרט לבונדסליגה לאחר שסיימה במקום השני בבונדסליגה השנייה בעונת 2019/2020.את העונה הבאה היא סיימה במקום התשיעי בבונדסליגה. בעונה שלאחר מכן, 2020/2021, סיימה שטוטגרט שוב במקום התשיעי, ואילו בעונת 2021/2022 ניצלה מירידה לאחר ניצחון במחזור האחרון על פ.צ קלן.

גם בעונת 2022/2023 שטוטגרט הייתה מאד קרובה לירידה כאשר סיימה במקום ה-16.

את עונת 2023/2024 סיימה במקום השני באחת העונות הטובות ביותר שלה מאז הזכייה האחרונה שלה באליפות הבונדסליגה ב-2007.

==תארים==
*אליפות הבונדסליגה: 5
**1950, 1952, 1984, 1992, 2007
*הגביע הגרמני : 3
** 1954, 1958, 1997
*הסופר קאפ הגרמני :1
** 1992
*גביע האינטרטוטו: 3
** 2000, 2002, 2008

==סגל נוכחי==
נכון ל-28 באוגוסט 2024 <ref></ref>

 
 

 

 
 
 (בהשאלה מאטאלנטה)

 (בהשאלה מבאיירן מינכן)

 (קפטן)

 
 

 

 
 
 (בהשאלה מראן)
 (בהשאלה מבאיירן מינכן)

==שחקנים בולטים ששיחקו בקבוצה==

== קישורים חיצוניים ==

* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:קבוצות כדורגל גרמניות
קטגוריה:קבוצות כדורגל שהוקמו ב-1904